text: Mou-me | PIMEC
  L'Associació de Comerciants de Castellar va engegar el projecte Mou-me que ofereix un servei de préstec de carros de la compra per tal de fomentar la compra de proximitat i reduir l'ús de bosses de plàstic. Aquest servei funciona a tot el municipi de Castellar del Vallès i per accedir-hi t'has de donar d'alta a http://www.comercastellar.cat/, i ser usuari de la targeta +Comerç. A la seva pàgina web hi ha el llistat de tots els comerços adherits a la iniciativa, on es pot trobar un carro que es desbloqueja a través d'un codi QR després d'identificar-te en el comerç amb la targeta personalitzada de +Comerç, que un cop acabat el servei de préstec es pot dipositar a qualsevol de les botigues que formen part del servei. L'usuari pot disposar del carro cinc dies consecutius, després l'ha de retornar a la botiga i tornar-se a donar d'alta al servei. Si en retirar un carro l'usuari comprova que hi ha algun element que no funciona correctament, l'ha de retornar a l'establiment i agafar-ne un altre.
  L'Associació de Comerciants de Castellar del Vallès ha trobat en aquesta campanya la manera de dinamitzar el comerç de proximitat, ja que, a causa de la dificultat de trobar aparcaments a la zona del centre, la gent preferia agafar el cotxe i anar a les grans superfícies comercials dels afores de la ciutat.